АҞӘА, абҵ 24 – Sputnik, Бадраҟ Аҩӡба. Аԥсны Аҳәынҭқарреи Урыстәыла Афедерациеи рыбжьара аусеицурази астратегиатә еиҩызареи рзы Аиқәшаҳаҭра адгылаҩцәеи аоппозицеи рмитингқәа мҩаԥысит азакәан инақәыршәаны. Аҩнуҵҟатәи аусқәа рганахь ала иазгәаҭамызт ауаажәлар рҭынчра иаԥырхагахашаз ацәырҵрақәа. Абри атәы Sputnik ахь иаанацҳаит Аҩнуҵҟатәи аусқәа Рминистраа апресс-маҵзура.
Аԥсны Аҳәынҭқарреи Урыстәыла Афедерациеи рыбжьара аусеицурази астратегиатә еиҩызареи рзы Аиқәшаҳаҭра аҵаҩҩын Владимир Путини Рауль Ҳаџьымбеи Шәача реиԥылараан абҵара 24 рзы.